મોરબી વાંકાનેર અર્બન ડેવલપમેન્ટ ઓથોરીટીની રચના બાદ મવડામાં આવતા તમામ ૩૬ ગામો દ્વારા વિરોધ કરવામાં આવ્યો હતો અને મવડા સંપૂર્ણ નાબુદ કરવાની માંગ સાથે તમામ ૩૬ ગામોના સરપંચે આંદોલન શરુ કર્યું હતું જેના પગલે સરકારે નમતું જોખીને ૩૬ પૈકીના ૩૩ ગામોની બાદબાકી કરી હતી જોકે મોરબીના માધાપર, વજેપર અને ત્રાજપર એ ત્રણ ગામો અને બે નગરપાલિકા મવડા માં યથાવત રાખવામાં આવી હતી જેથી સતવારા વસાહતવાળા આ વિસ્તારના લોકો દ્વારા સતવારા સમાજના નેજા હેઠળ વિશાલ રેલી યોજવામાં આવી હતી અને વિરોધ નોંધાવવામાં આવ્યો હતો.